בס"ד

אלי - דן 

"נר" הוא סינגל הביכורים של הזמר והיוצר אלי - דן. 

הסינגל החדש -מתוך האלבום שבדרך- מספר סיפור רגיש וחושפני על אדם שמחפש תשובות. סיפורו של דן מסקרן ומרתק לא פחות. 
דן (25), בן לפוליטיקאי מגאנה ואם טורקיה גדל והתחנך באווירה חרדית. הוא נדד בילדותו בין משפחות אומנה, ומצא את עצמו לעיתים בעולמות מתנגשים, בן ישיבה שחוזר לבית חילוני. נער זר, שמחפש את מקומו. דן מצא נחמה ומפלט במוזיקה. הגיטרה שימשה לו לא פעם כאמצעי להימלט מהחושך. 
הוא החל לנגן ולכתוב שירים בגיל 17, בעיקר למגירה. וכשהתבגר, ומצא את מקומו ביהדות, השתמש בגיטרה ככלי לביטוי עולמו הפנימי, דרך בה הוא יכול לשאול את השאלות שלעיתים, לא אמורות להישאל בעולמו. 
סינגל הביכורים "נר" מתאר קונפליקטים פנימיים ושאלות שעולות בכל אחד שמנסה למצוא את ביתו בעולם שנע בין חושך לאור באופן מתמיד, עולם בו כל אחד מרגיש לעיתים כמו זר.
[bookmark: _GoBack]דן שואב השראה מיוצרים רבים ומגוונים, החל בשירים חסידיים וכלה בדילן ולאונרד כהן ומביא סינגל רגיש אך נגיש לכל שומע, משני העולמות. צלילים מלנכוליים ומתוקים שיוצרים חיבור עמוק גם עם מי שחושב שמצא כבר את התשובות.
 
